als_Latn dik_Latn sag_Latn
Temat Kryesore
- Policia thekson se me publikimin e dokumentit rrezikohet jeta e efektivëve që kanë marrë pjesë në operacion duke paralajmëruar edhe ndjekje penale për publikimin e shkresës
Gjashtë muaj pas operacionit “Laguna e Vilunit” në Lezhë prokuroria dhe policia janë përfshirë në një përplasje deklaratash jo zyrtare se si u lejua të ikte me makinën e deputetit Mark Frroku, i kërkuar Bardhok Pllanaj. Sipas burimeve të policisë së Shtetit në momentin kur kanë ndeshur në rezistencën e deputetit Frroku, është marrë kontakt me drejtuesin e këtij grupi Florjan Pema. Sipas policisë, Pema ka marrë një kontakt me prokurorin e çështjes, duke i kërkuar këtij të fundit që të lëshonte një mandate kontrolli në makinën e deputetit. Por një gjë e tillë është refuzuar nga prokurori që drejtonte hetimet dhe më pas është dhënë urdhër që automjeti i Frrokut të lihet i lirë dhe të braktiset tërësisht ndjekja e tij.
Nga ana e saj prokuroria pretendon të kundërtën, duke pohuar se policia ka shmangur arrestimin në mënyrë të qëllimshme dhe kjo është bërë me urdhër nga lart. Policia e Shtetit reagoi dje me lajmin dhe shkresën e bërë publike në media për operacionin “Laguna e Vilunit” ku në bazë të shkresës thuhet se Bardhok Planaj i akuzuar dhe i kërkuar për trafik narkotikësh është fshehur në një automjet që ka rezultuar i deputetit Mark Frroku. Në reagimin e saj, Policia e Shtetit shpreh shqetësimin e publikimit të këtij dokumenti, që sipas uniformave blu, ka dekonspiruar një nga operacionet më të suksesshme të policisë.
Policia thekson se me publikimin e dokumentit rrezikohet jeta e efektivëve që kanë marrë pjesë në operacion duke paralajmëruar edhe ndjekje penale për publikimin e shkresës. “Jemi të shqetësuar në lidhje me dokumentacionin sekret që është nxjerrë në media, duke dekonspiruar punonjësit e policisë që kanë vepruar në këtë operacion, si dhe detaje të procedimit, gjë që rrezikon jetën e këtyre punonjësve dhe mbarëvajtjen e hetimit. Për këtë Policia e Shtetit do të iniciojë ndjekje penale”- thuhej në deklaratën e policisë.
Reagimi i Frrokut
Kryetari i Partisë Kristian Demokrate Mark Frroku, i vënë nën akuzë se ka mbajtur në makinën e tij një trafikant të shumkërkuar nga policia, ka reaguar duke hedhur poshtë këto pretendime. Përmes një komunikate për shtyp, Frroku shprehet se këto përbaltje janë pjesë e skenarëve ndaj tij duke sqaruar se çdo herë si qytetar i vendit ka respektuar lidhin dhe çdo kërkesë e ardhur ndaj tij për verifikim apo ndalim. Frroku nënvizon se asnjëherë nuk e ka përdorur imunitetin e deputetit për t’i ardhur në ndihmë personave të përfshirë në aktivitete kriminale apo të kërkuar nga drejtësia. Kreu i PKD shprehet se çdo herë i është përgjigjur organeve të drejtësisë duke u distancuar nga akuzat e bëra ndaj tij. “Nuk kam përdorur kurrë imunitetin për t’i dhënë ndihmë asnjë personi që është i përfshirë në aktivitete kriminale, apo që ka qenë në listën e personave të kërkuar nga drejtësia. Unë e kam dëshmuar më se një herë se nuk i jam shmangur asnjëherë drejtësisë, duke vepruar me standarde krejt të tjera nga ato të akuzatorëve të mi”- u shpreh ai.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn